als_Latn dik_Latn sag_Latn
Tiranë, NOA.al- Bregdeti dhe zonat e ulëta do të dominohen nga moti i kthjellët por me kthjellime dhe vranësira të herë pas hershme do të paraqitet moti për zonat malore.
Orët e pasdites do të vijojnë në kushtet e kthjellimeve dhe vranësirave të shpeshta në ultësirën perëndimore duke lënë me vranësira më të dendura zonat malore, më të theksuara në zonat veriore dhe verilindore duke rrezikuar shira të izoluar. Edhe gjatë natës nuk priten ndryshime të kushteve atmosferike.
Sipas MeteoAlb, temperaturat e ajrit do të mbeten të larta si në orët e mëngjesit edhe në të mesditës.
Era do të fryjë mesatarisht me shpejtësi 25 km/h nga drejtimi Jugor- Jugperëndimor duke bërë që në brigjet detare të gjenerohet dallgëzim 1 ballë.
Europa
Alpet e Europës si edhe zonat përreth tyre do të dominohen nga vranësira dhe shira ku herë pas here do të jenë me intensitet të lartë, situatë kjo e ndikuar si pasojë e zhvillimit të një qendre me presion të ulët atmosferik përkatësisht në qendër të Europës. Po ashtu, me shira të dobët dhe afat-shkurtër do të paraqitet moti për Europën Lindore. Ndërsa e gjithë pjesa tjetër e kontinentit do të karakterizohet nga masa ajrore të nxehta dhe të thata me origjinë Afrikane duke bërë që moti i kthjellët dhe temperaturat e larta të jenë prezent. /a.y/noa.al
als_Latn als_Latn als_Latn als_Latn por_Latn als_Latn